ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Απριλίου 1995 για την έγκριση του σχεδίου που υπέβαλε η Σουηδία όσον αφορά την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση (Το κείμενο στη σουηδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (95/141/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 3 παράγραφος 2,

Εκτιμώντας:

ότι η Σουηδία διαβίβασε, μέσω επιστολής με ημερομηνία 23 Φεβρουαρίου 1995, ένα σχέδιο στην Επιτροπή 7 ότι διαπιστώθηκε μετά από έλεγχο ότι το σχέδιο πληροί τους όρους της οδηγίας 90/539/ΕΟΚ, και ιδίως το παράρτημα ΙΙ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο που υπέβαλε η Σουηδία για την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση εγκρίνεται με την παρούσα απόφαση.

Άρθρο 2

Η Σουηδία θα θέσει σε ισχύ από την 1η Απριλίου 1995 τις αναγκαίες νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στο Βασίλειο της Σουηδίας.

Βρυξέλλες, 10 Απριλίου 1995.

Για την Επιτροπή Franz FISCHLER Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Απριλίου 1995 για την ενημέρωση του καταλόγου των φορέων που καλύπτει η οδηγία 90/547/ΕΟΚ του Συμβουλίου για τη διαμετακόμιση ηλεκτρικής ενέργειας μέσω των μεγάλων δικτύων (95/162/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/547/ΕΟΚ του Συμβουλίου της 29ης Οκτωβρίου 1990 για τη διαμετακόμιση ηλεκτρικής ενέργειας μέσω των μεγάλων δικτύων (1), όπως τροποποιήθηκε τελευταία από την πράξη προσχωρήσεως της Αυστρίας, της Φινλανδίας και της Σουηδίας, και ιδίως το άρθρο 2 παράγραφος 2 μετά από διαβούλευση με το συγκεκριμένο κράτος μέλος,

Εκτιμώντας:

ότι τα μεγάλα δίκτυα ηλεκτρικής ενέργειας υψηλής τάσεως που υφίστανται στα κράτη μέλη και οι φορείς που είναι υπεύθυνοι γι' αυτά περιλαμβάνονται σε κατάλογο που παρατίθεται στο παράρτημα της οδηγίας 90/547/ΕΟΚ 7 ότι οι φορείς που διαθέτουν δίκτυο υψηλής πιέσεως πρέπει να περιλαμβάνονται στον κατάλογο 7 ότι πρέπει συνεπώς να ενημερωθεί ο εν λόγω κατάλογος προσθέτοντας την Edison Termoelettrica και Edison για την Ιταλία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της οδηγίας 90/547/ΕΟΚ αντικαθίσταται από το κείμενο που παρατίθεται στο παράρτημα της παρούσας απόφασης.

Άρθρο 2

Η Ιταλία θέτει σε ισχύ τις αναγκαίες νομοθετικές, κανονιστικές και διοικητικές διατάξεις το αργότερο έως τις 30 Ιουνίου 1995 και να ενημερώνει αμέσως την Επιτροπή σχετικά.

Άρθρο 3

Η παρούσα οδηγία απευθύνται στα κράτη μέλη.

Βρυξέλλες, 20 Απριλίου 1995.

Για την Επιτροπή Χρήστος ΠΑΠΟΥΤΣΗΣ Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ Κατάλογος των φορέων και των μεγάλων δικτύων της Κοινότητας που καλύπτονται από την παρούσα οδηγία >ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 10ης Απριλίου 1995 σχετικά με τη σύναψη της συμφωνίας μεταξύ των Ευρωπαϊκών Κοινοτήτων και της κυβέρνησης των Ηνωμένων Πολιτειών της Αμερικής σχετικά με την εφαρμογή της νομοθεσίας τους περί ανταγωνισμού (95/145/ΕΚ, ΕΚΑΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

ΚΑΙ Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 87 και 235, σε συνδυασμό με το άρθρο 228 παράγραφος 3 πρώτο εδάφιο,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 65 και 66,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι η προσφυγή στο άρθρο 235 της συνθήκης περί ιδρύσεως της Ευρωπαϊκής Κοινότητας επιβάλλεται επειδή στο κείμενο της συμφωνίας περιλαμβάνονται συγχωνεύσεις και αποκτήσεις ελέγχου, οι οποίες διέπονται από τον κανονισμό (ΕΟΚ) αριθ. 4064/89 του Συμβουλίου της 21ης Δεκεμβρίου 1989 για τον έλεγχο των συγκεντρώσεων μεταξύ επιχειρήσεων (2), που βασίζεται κυρίως στο άρθρο αυτό 7

ότι, λόγω της αυξανόμενης διεθνούς διάστασης των προβλημάτων του ανταγωνισμού, θα πρέπει να ενισχυθεί η διεθνής συνεργασία σ' αυτόν τον τομέα 7

ότι, προς τούτο, η Επιτροπή διαπραγματεύθηκε με την κυβέρνηση των Ηνωμένων Πολιτειών της Αμερικής συμφωνία σχετικά με την εφαρμογή της νομοθεσίας περί ανταγωνισμού των Ευρωπαϊκών Κοινοτήτων και των Ηνωμένων Πολιτειών της Αμερικής 7

ότι θα πρέπει να εγκριθεί η συμφωνία αυτή συμπεριλαμβανομένης της ανταλλαγής ερμηνευτικών επιστολών,

ΑΠΟΦΑΣΙΖΟΥΝ:

Άρθρο 1

Η συμφωνία μεταξύ των Ευρωπαϊκών Κοινοτήτων και της κυβέρνησης των Ηνωμένων Πολιτειών της Αμερικής σχετικά με την εφαρμογή της νομοθεσίας τους περί ανταγωνισμού, συμπεριλαμβανομένης της ανταλλαγής ερμηνευτικών επιστολών, εγκρίνεται εξ ονόματος της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα.

Τα κείμενα της συμφωνίας και της ανταλλαγής ερμηνευτικών επιστολών, στην αγγλική γλώσσα επισυνάπτονται στην παρούσα απόφαση.

Άρθρο 2

Η συμφωνία εφαρμόζεται από την 23η Σεπτεμβρίου 1991.

Άρθρο 3

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να κοινοποιήσουν την έγκριση της συμφωνίας εξ ονόματος της Ευρωπαϊκής Κοινότητας στην κυβέρνηση των Ηνωμένων Πολιτειών της Αμερικής, καθώς και να υπογράψουν την ανταλλαγή ερμηνευτικών επιστολών.

Η Επιτροπή ορίζει το ή τα πρόσωπα που είναι αρμόδια να κοινοποιήσουν την έγκριση της συμφωνίας εξ ονόματος της Ευρωπαϊκής Κοινότητας Άνθρακα και Χάλυβα στην κυβέρνηση των Ηνωμένων Πολιτειών της Αμερικής, καθώς και να υπογράψουν την ανταλλαγή ερμηνευτικών επιστολών.

Λουξεμβούργο, 10 Απριλίου 1995.

Για το Συμβούλιο

Ο Πρόεδρος

J. PUECH

Για την Επιτροπή

Ο Πρόεδρος

J. SANTER

(1) Γνώμη που διατυπώθηκε στις 20 Ιανουαρίου 1995 (ΕΕ αριθ. C 43 της 20. 2. 1995) και στις 17 Μαρτίου 1995 (ΕΕ αριθ. C 89 της 10. 4. 1995).

(2) ΕΕ αριθ. L 395 της 30. 12. 1989, σ. 1 (διορθωτικό στην ΕΕ αριθ. L 257 της 21. 9. 1990, σ. 13.).
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1995 για την τροποποίηση της απόφασης 94/278/ΕΚ για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (95/134/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στην παράγραφο 1 του παραρτήματος Α της οδηγίας 89/622/ΕΟΚ και, όσον αφορά τους παθογόνους παράγοντες της οδηγίας 90/425/ΕΟΚ (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 10,

Εκτιμώντας:

ότι η απόφαση 94/278/ΕΚ της Επιτροπής (2), όπως τροποποιήθηκε από την απόφαση 94/453/ΕΚ (3), καθορίζει τον κατάλογο των τρίτων χωρών από τις οποίες τα κράτη μέλη επιτρέπεται να εισάγουν ορισμένα προϊόντα που αναφέρονται στην οδηγία 92/118/ΕΟΚ 7 ότι, μεταξύ των προϊόντων αυτών, ο κατάλογος αυτός περιλαμβάνει τους καταλόγους των τρίτων χωρών από τις οποίες τα κράτη μέλη εγκρίνουν τις εισαγωγές ιχθυαλεύρων και άλλων θαλασσίων ζώων, πλην των θηλαστικών, σαλιγκαριών και βατραχοπόδαρων 7 ότι, μετά την αίτηση που υποβλήθηκε από τις αρχές της Νέας Ζηλανδίας της Μαδαγασκάρης και της Αιγύπτου, θα πρέπει να προστεθεί η Νέα Ζηλανδία και η Μαδαγασκάρη στον κατάλογο για τα ιχθυάλευρα και άλλου είδους άλευρα, η Μαδαγασκάρη στον κατάλογο για τα σαλιγκάρια και η Αίγυπτος στον κατάλογο για τα βατραχοπόδαρα 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/278/ΕΚ τροποποιείται ως εξής:

1. Στο μέρος ΙΙ. Β, προστίθενται οι ακόλουθες γραμμές σύμφωνα με την αλφαβητική σειρά του κώδικα ISO:

«(ΜG) Μαδαγασκάρη»

«(NZ) Νέα Ζηλανδία» 7 2. Στο μέρος XΙ, προστίθεται η ακόλουθη γραμμή σύμφωνα με την αλφαβητική σειρά του κώδικα ISO:

«(ΜG) Μαδαγασκάρη» 7 3. Στο μέρος XΙΙ, προστίθεται η ακόλουθη γραμμή σύμφωνα με την αλφαβητική σειρά του κώδικα ISO:

«(ΕG) Αίγυπτος».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Απριλίου 1995.

Για την Επιτροπή Franz FISCHLER Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Μαρτίου 1995 για την κατάρτιση του καταλόγου των κέντρων συλλογής σπέρματος τα οποία έχουν εγκριθεί για την εξαγωγή στην Κοινότητα σπέρματος ζώων εκτροφής του χοιρείου είδους προελεύσεως ορισμένων τρίτων χωρών (Κείμενο που παρουσιάζει ενδιαφέρον για τον ΕΟΧ) (95/94/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/429/ΕΟΚ του Συμβουλίου της 26ης Ιουνίου 1990 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος ζώων του χοιρείου είδους (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8,

Εκτιμώντας:

ότι, βάσει της απόφασης 93/160/ΕΟΚ της Επιτροπής (2) της 17ης Φεβρουαρίου 1993 όπως τροποποιήθηκε από την απόφαση 94/453/ΕΚ (3) καταρτίζεται κατάλογος τρίτων χωρών από τις οποίες τα κράτη μέλη επιτρέπουν την εισαγωγή σπέρματος ζώων εκτροφής του χοιρείου είδους 7 ότι στον κατάλογο αυτό αναφέρεται η Ελβετία και ότι οι αρμόδιες κτηνιατρικές υπηρεσίες της εν λόγω τρίτης χώρας διεβίβασαν κατάλογο των κέντρων συλλογής σπέρματος τα οποία έχουν επίσημη έγκριση για την εξαγωγή σπέρματος χοιροειδών στην Κοινότητα 7 ότι η Επιτροπή έχει πεισθεί ότι το κέντρο που έχει εγκριθεί από την τρίτη χώρα στην οποία αναφέρεται η παρούσα απόφαση πληροί τους όρους της οδηγίας 90/429/ΕΟΚ και μπορεί, στην προκείμενη περίπτωση, να συμπεριληφθεί στον κατάλογο των κέντρων που εγκρίνονται για την εξαγωγή σπέρματος χοιροειδών στην Κοινότητα 7 ότι είναι αναγκαίο να επανεξετάζεται τακτικά και, ενδεχομένως, να τροποποιείται η παρούσα απόφαση με γνώμονα τις νέες πληροφορίες 7 ότι παράλληλα θα πραγματοποιούνται εκ μέρους της Κοινότητας επιτόπου επισκέψεις για να διαπιστώνεται η ενιαία εφαρμογή της οδηγίας 90/429/ΕΟΚ, ιδίως όσον αφορά την κτηνιατρική επίβλεψη των συστημάτων παραγωγής σπέρματος, τις αρμοδιότητες των κτηνιατρικών υπηρεσιών και την επίβλεψη στην οποία υπόκεινται τα κέντρα συλλογής σπέρματος 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κέντρα συλλογής σπέρματος τα οποία αναφέρονται στο παράρτημα εγκρίνονται για την εξαγωγή στην Κοινότητα σπέρματος ζώων εκτροφής του χοιρείου είδους.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Μαρτίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

Μέρος 1

ΕΛΒΕΤΙΑ: Suissem Schweiz. Schweinesperma AG Schaubern 6213 Knutwil Αριθμός έγκρισης: CH-AI-3S
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Φεβρουαρίου 1995 για το διορισμό των μελών του Ελεγκτικού Συνεδρίου (95/44/ΕΚ, Ευρατόμ, ΕΚΑΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 3,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 188 Β παράγραφος 3,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 3,

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 22,

την πράξη σχετικά με τους όρους προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και με τις προσαρμογές των ιδρυτικών συνθηκών της Ευρωπαϊκής Ένωσης, και ιδίως το άρθρο 158, όπως προκύπτει από την απόφαση του Συμβουλίου της Ευρωπαϊκής Ένωσης της 1ης Ιανουαρίου 1995 για την προσαρμογή των πράξεων προσχωρήσεως των νέων κρατών μελών, και συγκεκριμένα το άρθρο 32,

τις γνώμες του Ευρωπαϊκού Κοινοβουλίου (1),

Εκτιμώντας ότι πρέπει να συμπληρωθεί το Ελεγκτικό Συνέδριο με τον διορισμό τριών συμπληρωματικών μελών,

ΑΠΟΦΑΣΙΖΕΙ:

Άρθρο μόνο

1. Διορίζεται μέλος του Ελεγκτικού Συνεδρίου για την περίοδο από 1ης Μαρτίου 1995 έως τις 20 Δεκεμβρίου 1995:

ο Δρ Hubert Weber.

2. Διορίζονται μέλη του Ελεγκτικού Συνεδρίου για την περίοδο από 1ης Μαρτίου 1995 έως τις 9 Φεβρουαρίου 2000:

ο κ. Jan O Karlsson

ο κ. Aunus Olavi Salmi.

Βρυξέλλες, 20 Φεβρουαρίου 1995.

Για το Συμβούλιο

Ο Πρόεδρος

E. ALPHANDERY

(1) Γνώμες που διατυπώθηκαν στις 17 Φεβρουαρίου 1995 (δεν έχουν ακόμη δημοσιευθεί στην Επίσημη Εφημερίδα).
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1995 για την τροποποίηση της απόφασης 93/411/ΕΟΚ που επιτρέπει στα κράτη μέλη να παρέχουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με τα φυτά χαμαικεράσου (Fragaria L.), που προορίζονται για φύτευση, με εξαίρεση τους σπόρους προς σπορά καταγωγής Αργεντινής (95/53/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 94/13/ΕΚ (2), και ιδίως το άρθρο 14 παράγραφος 1,

τις αιτήσεις που υπέβαλαν η Ολλανδία και το Ηνωμένο Βασίλειο,

Εκτιμώντας:

ότι, βάσει των διατάξεων της οδηγίας 77/93/ΕΟΚ, τα φυτά της χαμαικεράσου (Fragaria L.), που προορίζονται για φύτευση, με εξαίρεση τους σπόρους προς σπορά, καταγωγής μη ευρωπαϊκών χωρών, εκτός των μεσογειακών χωρών, της Αυστραλίας, της Νέας Ζηλανδίας, του Καναδά και των ηπειρωτικών πολιτειών των Ηνωμένων Πολιτειών της Αμερικής, μπορούν κατ' αρχήν να μην εισάγονται στην Κοινότητα-

ότι η απόφαση 93/411/ΕΟΚ της Επιτροπής (3) επιτρέπει παρεκκλίσεις για τα φυτά χαμαικεράσου (Fragaria L.), που προορίζονται για φύτευση, με εξαίρεση τους σπόρους προς σπορά, καταγωγής Αργεντινής, με την επιφύλαξη ότι πληρούνται ορισμένοι όροι-

ότι η απόφαση 93/411/ΕΟΚ ορίζει ότι η άδεια θα ισχύει μέχρι τις 31 Δεκεμβρίου 1994-

ότι δεν υπάρχουν νέες πληροφορίες οι οποίες να δικαιολογούν την αναθεώρηση των όρων αυτών-

ότι συνεχίζουν να ισχύουν οι συνθήκες οι οποίες δικαιολογούν την άδεια αυτή-

ότι η άδεια θα πρέπει, επομένως, να παραταθεί για μία περαιτέρω περιορισμένη χρονική περίοδο-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/411/ΕΟΚ τροποποιείται ως εξής:

1. Στο άρθρο 1 παράγραφος 2 στοιχείο β) δεύτερη περίπτωση, η αναφορά "93/411/ΕΟΚ" αντικαθίσταται από την αναφορά "95/53/ΕΚ".

2. Στο άρθρο 4, η ημερομηνία "31 Δεκεμβρίου 1994" αντικαθίσταται από την ημερομηνία "31 Δεκεμβρίου 1996".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 92 της 9. 4. 1994, σ. 27.

(3) ΕΕ αριθ. L 182 της 24. 7. 1993, σ. 63.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Οκτωβρίου 1994 σχετικά με την κοινή θέση η οποία καθορίστηκε βάσει του άρθρου Ι.2 της συνθήκης για την Ευρωπαϊκή Ένωση αναφορικά με τη μείωση των οικονομικών και χρηματοοικονομικών σχέσεων με τα τμήματα του εδάφους της Δημοκρατίας της Βοσνίας-Ερζεγοβίνης που ευρίσκονται υπό τον έλεγχο των σερβοβοσνιακών στρατευμάτων (94/672/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Ι.2,

το ψήφισμα 942 (1994) που εκδόθηκε στις 23 Σεπτεμβρίου 1994 από το Συμβούλιο Ασφαλείας του Οργανισμού των Ηνωμένων Εθνών,

ΑΠΟΦΑΣΙΖΕΙ:

Άρθρο 1

Οι οικονομικές και χρηματοοικονομικές σχέσεις με τα τμήματα του εδάφους της Δημοκρατίας της Βοσνίας-Ερζεγοβίνης που ευρίσκονται υπό τον έλεγχο των σερβοβοσνιακών στρατευμάτων μειώνονται σύμφωνα με τις σχετικές διατάξεις του ψηφίσματος 942 (1994) που εκδόθηκε στις 23 Σεπτεμβρίου 1994 από το Συμβούλιο Ασφαλείας του Οργανισμού των Ηνωμένων Εθνών.

Άρθρο 2

Η παρούσα απόφαση θα δημοσιευτεί στην Επίσημη Εφημερίδα.

Λουξεμβούργο, 10 Οκτωβρίου 1994.

Για το Συμβούλιο

Ο Πρόεδρος

Th. WAIGEL
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Σεπτεμβρίου 1994 σχετικά με την επιλεξιμότητα των δαπανών που πρέπει να πραγματοποιηθούν από την Ιταλία για την εφαρμογή των προτύπων σχεδίων που αφορούν τη χρησιμοποίηση των συστημάτων συνεχούς εντοπισμού των αλιευτικών πλοίων (Το κείμενο στην ιταλική γλώσσα είναι το μόνο αυθεντικό) (94/645/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 89/631/ΕΟΚ του Συμβουλίου της 27ης Νοεμβρίου 1989 σχετικά με τη χρηματοδοτική συμμετοχή της Κοινότητας στις δαπάνες των κρατών μελών που αποσκοπούν στην τήρηση του κοινοτικού καθεστώτος διατήρησης και διαχείρισης των αλιευτικών πόρων (1), όπως τροποποιήθηκε τελευταία από την απόφαση 94/207/ΕΚ (2), και ιδίως το άρθρο 2β,

Εκτιμώντας:

ότι, σύμφωνα με την απόφαση 89/631/ΕΟΚ, η Επιτροπή έλαβε αιτήσεις από την Ιταλία για χρηματοδοτική συμμετοχή της Κοινότητας στις δαπάνες που προβλέπονται για τα έτη 1994 και 1995-

ότι οι αιτήσεις αφορούν δαπάνες για την εφαρμογή των προτύπων σχεδίων που αφορούν τη χρησιμοποίηση των συστημάτων συνεχούς εντοπισμού των αλιευτικών πλοίων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης της Αλιείας και της Υδατοκαλλιέργειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι δαπάνες που προβλέφθηκαν για τα έτη 1994 και 1995 που αναφέρονται στο παράρτημα και αντιστοιχούν σε ποσό 461 129 Ecu για το 1994 και 461 129 Ecu για το 1995, επιλέγονται για χρηματοδοτική συμμετοχή από την Κοινότητα στο 100 % της επιλέξιμης δαπάνης.

Άρθρο 2

Κάθε πληρωμή που πραγματοποιείται από την Κοινότητα, εξαρτάται από την υποχρέωση παροχής στην Επιτροπή όλων των πληροφοριών που αναφέρονται στο σημείο 2 του παραρτήματος Α της απόφασης 89/631/ΕΟΚ.

Άρθρο 3

Η παρούσα απόφαση απευθύνεται στην Ιταλική Δημοκρατία.

Βρυξέλλες, 19 Σεπτεμβρίου 1994.

Για την Επιτροπή

Γιάννης ΠΑΛΑΙΟΚΡΑΣΣΑΣ

Μέλος της Επιτροπής

(1) ΕΕ αριθ. L 364 της 14. 12. 1989, σ. 64.

(2) ΕΕ αριθ. L 101 της 20. 4. 1994, σ. 9.

ANEXO / BILAG / ANHANG / ΠΑΡΑΡΤΗΜΑ / ANNEX / ANNEXE / ALLEGATO / BIJLAGE / ANEXO

"" ID="1.4">1994" ID="1">Italia> ID="2">860 000 000 Lit> ID="3">461 129> ID="4">461 129"> ID="1">Total / I alt / Σύνολο / Totale / Totaal > ID="2">461 129> ID="3">461 129"" ID="1.4">1995" ID="1">Italia> ID="2">860 000 000 Lit> ID="3">461 129> ID="4">461 129"> ID="1">Total / I alt / Σύνολο / Totale / Totaal > ID="2">461 129> ID="3">461 129""
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Νοεμβρίου 1994 για την τροποποίηση της απόφασης 93/387/ΕΟΚ περί καθορισμού των ειδικών όρων εισαγωγής ζώντων δίθυρων μαλακίων, εχινόδερμων, χιτωνοφόρων και θαλασσίων γαστερόποδων, καταγωγής Μαρόκου (94/767/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου της 15ης Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων δίθυρων μαλακίων (1), και ιδίως το άρθρο 9 παράγραφος 4,

Εκτιμώντας:

ότι, βάσει της απόφασης 93/387/ΕΟΚ της Επιτροπής της 7ης Ιουνίου 1993 περί καθορισμού των ειδικών όρων εισαγωγής ζώντων δίθυρων μαλακίων, εχινόδερμων, χιτωνοφόρων και θαλασσίων γαστερόποδων, καταγωγής Μαρόκου (2), όπως τροποποιήθηκε από την απόφαση 93/530/ΕΚ (3), θεσπίζεται ο κατάλογος των εγκεκριμένων μονάδων συσκευασίας και αποστολής για τις εξαγωγές προς την Ευρωπαϊκή Κοινότητα-

ότι οι αρμόδιες αρχές του Μαρόκου ενέκριναν επισήμως νέες εκμεταλλεύσεις συσκευασίας και αποστολής σύμφωνα με το άρθρο 9 παράγραφος 3 στοιχείο γ) της οδηγίας 91/492/ΕΟΚ-

ότι, ως εκ τούτου, κρίνεται σκόπιμο να τροποποιηθεί το παράρτημα Γ σημείο Ι της απόφασης 93/387/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα Γ το σημείο Ι της απόφασης 93/387/ΕΟΚ αντικαθίσταται από το ακόλουθο κείμενο:

"I. Μονάδες συσκευασίας και αποστολής

>(4)"> ID="1">Najmat Allah, Nador> ID="2">01-10-065> ID="3">-"> ID="1">Narost, Nador> ID="2">01-10-066> ID="3">-"> ID="1">VIAPO Maroc, Nador> ID="2">01-10-078> ID="3">31. 12. 1995"> ID="1">Εταιρεία Ιχθυοκαλλιέργειας της Moulouva, Essaidia> ID="2">01-10-070> ID="3">-"> ID="1">SOMECOP, Tetouan> ID="2">03-10-080> ID="3">-"> ID="1">Εταιρεία Damjiguend SA, Tanger> ID="2">04-10-079> ID="3">31. 12. 1995"> ID="1">Oualidia Maree, Oualidia> ID="2">08-10-081> ID="3">31. 12. 1995"> ID="1">Εταιρεία "Les huitres OSTREA", Oualidia> ID="2">09-10-113> ID="3">-"> ID="1">Sea Products, Sidi Moussa> ID="2">09-10-112> ID="3">-""

>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 1.

(2) ΕΕ αριθ. L 166 της 8. 7. 1993, σ. 40.

(3) ΕΕ αριθ. L 258 της 16. 10. 1993, σ. 32.

(4) Ενδεχομένως, ημερομηνία λήξης ισχύος της έγκρισης."